
REFERAT DE APROBARE A PROIECTULUI DE HOTĂRÂRE

Sectiunea 1 
Titlul proiectului de hotărâre
Proiect de hotărâre privind aprobarea documentației tehnico-economice - faza DALI,  a indicatorilor tehnico-economici  și a anexei privind descrierea sumară a investiției pentru obiectivul "Modernizare iluminat public-Etapa I ”

                                                                            
Sectiunea a 2 - a 
Motivul emiterii proiectului de hotărâre
1. Descrierea situaţiei actuale. 
În prezent, iluminatul public pe străzile enumerate, nu respectă în totalitate normele standardelor SR EN 13201:2015 și se prezintă astfel:  mare parte a aparatelor de iluminat utilizate în prezent sunt vechi și echipate cu lămpi cu descărcare în vapori de sodiu, într-o stare avansată de deteriorare (în special aparatul optic), și într-o proporție aproape inexistentă echipate cu surse de lumină tip LED; străzile principale analizate în prezenta documentație sunt asigurate cu iluminat nocturn, stâlpii existenți având aparate de iluminat dar care nu asigură nivelul de iluminare prescris de normele în vigoare; 
Oportunitatea investiţiei este justificată de necesitatea  asigurării unor cerințe și nevoi de utilitate publică, și anume: creșterea gradului de securitate individuală și colectivă, creșterea gradului de siguranță a circulației rutiere și pietonale, ridicarea gradului de civilizație, a confortului și calității vieții.
2. Schimbări preconizate şi rezultate aşteptate. 
Obiectivul general al proiectului îl reprezintă creşterea eficienţei energetice  a sistemului de iluminat public prin folosirea corpurilor de iluminat performante (cu leduri) și prin gestionarea centralizată în timp real a sistemului de iluminat public.
3. Concluzii. 
Urmare a celor prezentate mai sus, considerăm oportună aprobarea documentației tehnico-economice - faza DALI,  a indicatorilor tehnico-economici  și a anexei privind descrierea sumară a investiției pentru obiectivul "Modernizare iluminat public-Etapa I”.

